ΦΗΦΙΣΜΑ ΤΟΥ ΣΥΜΒΟΥΛΙΟΥ ΚΑΙ ΤΩΝ ΑΝΤΙΠΡΟΣΩΠΩΝ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΣΥΝΕΛΘΟΝΤΩΝ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ της 3ης Δεκεμβρίου 1990 σχετικά με κοινοτική δράση στον τομέα της διατροφής και της υγείας (90/C 329/01)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ ΚΑΙ ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΗΣ ΕΥΡΩΠΑΪΚΗΣ ΟΙΚΟΝΟΜΙΚΗΣ ΚΟΙΝΟΤΗΤΑΣ, ΠΟΥ ΣΥΝΗΛΘΑΝ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ, Έχοντας υπόψη τη συνθήκη για την ίδρυση της Ευρωπαϊκής Οικονομικής Κοινότητας, Εκτιμώντας: ότι η σωστή και ισορροπημένη διατροφή, από κοινού με άλλους παράγοντες, επιτρέπει την αποτελεσματική πρόληψη μιας ολόκληρης σειράς παθήσεων οι οποίες αποτελούν τις κυριότερες αιτίες θνησιμότητας και νοσηρότητας σήμερα στην Ευρώπη 7 ότι, παρόλο που η κατάσταση στον τομέα της διατροφής ποικίλλει σημαντικά μεταξύ των κρατών μελών της Κοινότητας, μεταξύ των διαφόρων περιοχών του ιδίου κράτους και μεταξύ των διαφόρων ομάδων πληθυσμού της ίδιας περιοχής, εξακολουθούν να υφίστανται προβλήματα που συνδέονται τόσο με την υπερβολική κατανάλωση ειδών διατροφής, όσο και με την έλλειψη ισορροπίας κατά τη λήψη των διαφόρων θρεπτικών ουσιών 7 ότι είναι σημαντικό να εξετάζονται τα χαρακτηριστικά της διατροφής σε σχέση με τις διάφορες συνθήκες της φυσιολογίας του ανθρώπου, όπως, π.χ. την εγκυμοσύνη και το θηλασμό για τις γυναίκες, την παιδική ηλικία, την εφηβεία ή το γήρας 7 ότι η πρόσβαση σε επαρκείς ποσότητες υγιεινών ειδών διατροφής αποτελεί καθοριστικό παράγοντα της ανθρώπινης υγείας 7 ότι υπάρχει υψηλό επίπεδο προστασίας όσον αφορά την καταλληλότητα των τροφίμων και ποτών, καθώς και την ευρεία διαθεσιμότητα ειδών διατροφής καλής ποιότητας στην αγορά της Κοινότητας 7 ότι η Κοινότητα ασχολήθηκε κατ' επανάληψη με τα προβλήματα διατροφής και τα σχετικά μέτρα στα πλαίσια του αντικαρκινικού αγώνα [ψήφισμα της 7ης Ιουλίου 1986 (1), απόφαση της 21ης Ιουνίου 1988 (2) και απόφαση της 17ης Μαΐου 1990 (3)], της κατάχρησης οινοπνεύματος και των προβλημάτων των νέων [ψήφισμα της 29ης Μαΐου 1986 (4) και συμπεράσματα της 17ης Μαΐου 1990], ή της εκπαίδευσης για την υγεία (ψήφισμα της 23ης Νοεμβρίου 1988) (5), δεν έχει όμως εξετάσει σφαιρικά όλα τα στοιχεία που αφορούν τη διαπαιδαγώγηση στα θέματα διατροφής και την ενημέρωση του καταναλωτή με στόχο την ενθάρρυνση συνηθειών και κατανάλωσης στον τομέα της διατροφής, που θα είναι προσαρμοσμένες στις ανάγκες του καθενός 7 ότι, βάσει των ανωτέρω, φαίνεται πολύ καθαρά πόσο μεγάλη σημασία έχει η παροχή των απαραίτητων ενημερωτικών και μορφωτικών στοιχείων σε όλους τους πολίτες της Κοινότητας, με αποτελεσματικότερο τρόπο, ώστε να είναι σε θέση να κάνουν τις αναγκαίες επιλογές, στα πλαίσια του τρόπου ζωής τους, για να εξασφαλίσουν την κατάλληλη διατροφή που θα ανταποκρίνεται στις ανάγκες του καθενός 7 ότι η πρόοδος αυτή απαιτεί ενεργό υποστήριξη όχι μόνο από μέρους των κυβερνήσεων και των κοινοβουλίων αλλά και από μέρους ολόκληρης της κοινωνίας 7 ότι είναι σημαντικό να οργανωθεί και να προωθηθεί πρόγραμμα εκδηλώσεων και δραστηριοτήτων με σκοπό κυρίως τη μεγαλύτερη ευαισθητοποίηση του κοινού όσον αφορά την προστασία της υγείας μέσω μιας όσο το δυνατόν καλύτερης διατροφής 7 Καλούν την Επιτροπή να υποβάλει στο Συμβούλιο πρόταση δράσης, που θα συνοδεύεται από τις αναγκαίες δημοσιονομικές προτάσεις, στα πλαίσια των συνήθων διαδικασιών, η οποία θα προβλέπει ειδικώτερα ότι το έτος 1994 θα προκηρυχθεί «Ευρωπαϊκό Έτος Διατροφής». Για την κατάρτιση της δράσης αυτής, η Επιτροπή καλείται να λάβει ως βάση τους στόχους και τους προσανατολισμούς που ορίζονται στο παράρτημα 7 Καλούν τους αρμόδιους φορείς στα κράτη μέλη να λάβουν τα κατάλληλα μέτρα, βάσει των ενδεχομένων αποφάσεων του Συμβουλίου, για την υλοποίηση της δράσης αυτής, θέτοντας σε εφαρμογή τους απαιτούμενους μηχανισμούς συντονισμού 7 Συνιστούν να διεξαχθούν οι κοινοτικές δραστηριότητες στον τομέα αυτό, λαμβάνοντας υπόψη της δραστηριότητες της ΠΟΥ και της FAO και, ει δυνατόν, σε συνεργασία μαζί τους 7 Καλούν την Επιτροπή να διοργανώνει τακτικά από το 1992 και μετά και τουλάχιστον κάθε δύο χρόνια, συναντήσεις ανωτέρω υπαλλήλων που θα διορίζονται από τις αρμόδιες εθνικές αρχές για να διαπιστώνεται η πρόοδος της εκτέλεσης των προγραμμάτων διαπαιδαγώγησης στον τομέα της διατροφής και ενημέρωσης των καταναλωτών 7 Ζητούν από την Επιτροπή να ενημερώνει τακτικά το Συμβούλιο για την πρόοδο των εργασιών και να του υποβάλει τελική έκθεση όσον αφορά την εκτέλεση των εργασιών αυτών. (1) ΕΕ αριθ. C 184 της 23. 7. 1986, σ. 19.

(2) ΕΕ αριθ. L 160 της 28. 6. 1988, σ. 52.

(3) ΕΕ αριθ. L 137 της 30. 5. 1990, σ. 31.

(4) ΕΕ αριθ. C 184 της 23. 7. 1986, σ. 3.

(5) ΕΕ αριθ. C 3 της 5. 1. 1989, σ. 1.

ΠΑΡΑΡΤΗΜΑ

ΣΤΟΧΟΙ ΚΑΙ ΠΡΟΣΑΝΑΤΟΛΙΣΜΟΙ ΤΗΣ ΚΟΙΝΟΤΙΚΗΣ ΔΡΑΣΗΣ ΣΤΟΝ ΤΟΜΕΑ ΤΗΣ ΔΙΑΤΡΟΦΗΣ ΚΑΙ ΤΗΣ ΥΓΕΙΑΣ

1. ΣΤΟΧΟΙ Οι στόχοι της δράσης είναι οι ακόλουθοι: α) η διάδοση των γνώσεων σχετικά με τον καθοριστικό για την υγεία και την ευεξία ρόλο της σωστής διατροφής στην πρόληψη πολλών ασθενειών και παραγόντων κινδύνου 7 β)η διάδοση των γνώσεων σχετικά με τα σοβαρά προβλήματα δημόσιας υγείας και κοινωνικής ευρυθμίας που προέρχονται από την κατάχρηση οινοπνεύματος 7 γ)η επεξεργασία και η διάδοση πληροφοριών και συστάσεων για την προώθηση τύπων διατροφής με τους οποίους, χωρίς να θίγονται οι παραδόσεις και οι ιδιαίτερες συνήθειες κάθε κοινωνικής ομάδας, θα προάγεται η καλή υγεία και θα δίνεται στον καθένα η δυνατότητα να αποκτά τις κατάλληλες για τη φυσιολογία του συνήθειες διατροφής 7 δ)η βελτίωση των γνώσεων των καταναλωτών όσον αφορά τη φύση των πληροφοριών που περιέχονται στις ετικέτες, είτε είναι γενικές είτε αφορούν τα θρεπτικά συστατικά, καθώς και τον τρόπο με τον οποίο μπορούν να χρησιμοποιούν ορθά τις πληροφορίες αυτές για την προστασία της υγείας τους 7 ε)η ευαισθητοποίηση των ενδιαφερομένων προσώπων όσον αφορά την ανάγκη τήρησης των κανόνων της υγιεινής σε όλα τα στάδια του κύκλου των τροφίμων, δηλαδή στη γεωργική και βιομηχανική παραγωγή, στην αποθήκευση, στη μεταφορά, στη χονδρική και λιανική πώληση, καθώς και στο μαγείρεμα στο σπίτι 7 στ)η περαιτέρω ενθάρρυνση της συνεκτίμησης των θεμάτων διατροφής και υγείας στα πλαίσια των δράσεων των διαφόρων συναφών τομέων της Κοινότητας και των κρατών μελών της 7 ζ)η προώθηση μελετών και ερευνών, σε στενό συντονισμό με το κοινοτικό πρόγραμμα ιατρικής έρευνας, συμπεριλαμβανομένης της επιδημιολογίας, όσον αφορά τη σχέση μεταξύ διατροφής και ασθενειών ή παραγόντων κινδύνου, καθώς και τις καλύτερες δυνατές μεθόδους διαφύλαξης της υγείας και πρόληψης των ασθενειών με μια ποσοτικά και ποιοτικά ισορροπημένη διατροφή 7 η)η διάδοση των σημαντικών αποτελεσμάτων που έχουν ως τώρα επιτευχθεί χάρη στις ευρωπαϊκές πολιτικές στον τομέα της διατροφής. 2. ΔΡΑΣΕΙΣ ΠΟΥ ΠΡΕΠΕΙ ΝΑ ΥΛΟΠΟΙΗΘΟΥΝ Υπό κοινοτικό πρίσμα και για να επιτευχθούν οι στόχοι που αναφέρονται στο σημείο 1, η Κοινότητα και τα κράτη μέλη υλοποιούν, στα πλαίσια των αντιστοίχων αρμοδιοτήτων τους, σε στενή συνεργασία, τις ακόλουθες δράσεις: α) Ευρωπαϊκό έτος διατροφής Απόφαση σχετικά με την ανακήρυξη και την υλοποίηση ενός ευρωπαϊκού έτους διατροφής, το 1994. β)Γενικές δράσεις ευαισθητοποίησης Δραστηριότητες που θα αφορούν περιορισμένο αριθμό θεμάτων και θα απευθύνονται σε διάφορους χώρους της κοινωνικής ζωής, και ιδιαίτερα την εκπαίδευση, τους επιστημονικούς και βιομηχανικούς κύκλους και την ομαδική σίτιση, καθώς και πτυχές καθαρά εθνικής, περιφερειακής και τοπικής διάστασης. Οι δραστηριότητες αυτές θα περιλαμβάνουν, ιδίως, ενημερωτικά προγράμματα μέσω της τηλεόρασης, του ραδιοφώνου και του τύπου, διαλέξεις και διανομή διδακτικού και εκλαϊκευμένου υλικού, καθώς και, ενδεχομένως, απονομή βραβείων. γ)Πειραματικά σχέδια για τη διατροφή Ad hoc σχέδια με στόχο τη βελτίωση των συνθηκών διατροφής επιλεγμένων ομάδων πληθυσμού με επισφαλέστερη υγεία, καθώς και της ποιότητας των τροφίμων, και την αξιολόγηση των μέχρι στιγμής επιτευχθέντων επιπέδων στην Κοινότητα. Τα σχέδια αυτά θα αποβλέπουν, μεταξύ άλλων, και στις μεθόδους διαβίβασης των γνώσεων αυτών. δ)Έρευνες και μελέτες Έρευνες και μελέτες σχετικά με θέματα διατροφής και υγείας, και ιδιαίτερα όσον αφορά: - τους παράγοντες που κατευθύνουν τις επιλογές στον τομέα της διατροφής του καταναλωτή και τις επιπτώσεις των τροφίμων στον ανθρώπινο μεταβολισμό, -τις συνέπειες της εξέλιξης των συνηθειών διατροφής, -τις συνέπειες της ταχείας εξέλιξης των τρόπων παραγωγής, διατήρησης και δανομής των ειδών διατροφής, -τη διατύπωση των μηνυμάτων που απευθύνονται στον καταναλωτή, -τις μελέτες σχετικά με τη συμπεριφορά στον τομέα της διατροφής στις διάφορες περιοχές της Ευρώπης. ε)Εργασίες της Επιστημονικής Επιτροπής Ανθρώπινης Διατροφής Εντατικοποίηση και διαφοροποίηση των εργασιών της Επιστημονικής Επιτροπής Ανθρώπινης Διατροφής στον τομέα της διατροφής.